వెస్టిండీస్‌తో తొలి ఇన్నింగ్స్‌లో
భారత్‌ 353 పరుగులకు ఆలౌట్‌
సెంచరీలతో దూసుకెళ్లిన
అశ్విన్‌, వృద్ధిమాన్‌ సాహా
వెస్టిండీస్‌ 107/1, బ్రాత్‌వెట్‌ హాఫ్‌ సెంచరీ
గ్రాస్‌ ఐలెట్‌ : వెస్టిండీస్‌తో జరుగుతున్న మూడవ టెస్టు తొలి ఇన్నింగ్స్‌లో భారత్‌ 353 పరుగుకు ఆలౌటైంది.కాగా తొలి ఇన్నింగ్స్‌లో అశ్విన్‌,సాహా సెంచరీలతో భారత్‌ ఒక దశలో 5 వికెట్లకు 339 పరుగులతో పటిష్ట స్థితిలో నిలిచినా 14 పరుగుల తేడాతో చివరి అయిదు వికెట్లు కోల్పోయి భారీ స్కోరు సాధించే అవకాశాన్ని కోల్పోయింది.అనంతరం తొలి ఇన్నింగ్స్‌ ప్రారంభించిన విండీస్‌ ఒక వికెట్‌ నష్టానికి 107 పరుగులు చేసింది. ఓపెనర్‌ జాన్సన్‌ను 23 పరుగుల వ్యక్తిగత స్కోరు వద్ద రాహుల్‌ రనౌట్‌ చేశాడు. ప్రస్తుతం క్రీజులో బ్రాత్‌వైట్‌ 53 పరుగులు,బ్రావో 18 పరుగులతో ఉన్నారు.కాగా తొలి రోజు భారత్‌ను దెబ్బ తీసిన యువ పేసర్‌ అర్జారి జోసఫ్‌ 69 పరుగులిచ్చి 3 వికెట్లు తీసుకున్నాడు.సాహాను ఔట్‌ చేసి భారీ భాగస్వామ్యానికి తెరదించాడు.జడేజా 6 పరుగుల వద్ద కమిన్స్‌ పెవిలియన్‌కు పంపాడు.ఆ తరువాత అయిదు బంతుల తేడాతో భువనేశర్‌ జిరో వద్ద అశ్విన్‌,ఇషాంత్‌ కూడా ఔట్‌ కావడంతో భారత్‌ ఇన్నింగ్స్‌ ముగిసింది. అంతకు ముందు 5 వికెట్లకు 234 పరుగులు ఓవర్‌ నైట్‌ స్కోరుతో బుధవారం తొలి ఇన్నింగ్స్‌ కొనసాగించిన టీమిండియాను అశ్విన్‌,సాహా నడిపించారు.తొలి రోజు ఆటలో తక్కువ స్కోరుకే ఆలౌటయ్యే ప్రమాదం నుంచి బయట పడిన వీరు రెండవ రోజు ఆచితూచి బ్యాటింగ్‌ చేసింది.అశ్విన్‌ సింగిల్స్‌ తీసుకుంటూ నిలకడగా ఆడటా,సాహా వీలు చిక్కినపుడు బౌండరీలు బాదాడు.అశ్విన్‌ తొలి రోజు ఆటలోనే హాఫ్‌ సెంచరీ చేయగా రెండవ రోజు సాహా 135 బంతుల్లో హాఫ్‌ సెంచరీ పూర్తి చేసుకున్నాడు.లంచ్‌కు కొద్ది ముందు అశ్విన్‌ సెంచరీకి చేరు వయ్యాడు.కాగా 99 పరుగుల వద్ద లంచ్‌కు వెళ్లిన అశ్విన్‌ వచ్చిన వెంటనే ఛేజ్‌ బౌలింగ్‌లో సిక్సర్‌తో సెంచరీ పూర్తి చేసుకోవడం విశేషం. ఈ సిరీస్‌లో అశ్విన్‌కు ఇది రెండవ సెంచరీ.ఛేజ్‌ బౌలింగ్‌లోనే రెండు పరుగులు చేసి సాహా కెరీర్‌లో తొలి సెంచరీ పూర్తి చేసుకున్నాడు.కాగా టీమిండియా తొలి ఇన్నింగ్స్‌లో 300 పరుగులు దాటడంలో అశ్విన్‌,సాహా కీలక పాత్ర పోషించాడు.